བརྡ་ཡིག་༠༠༠༠༠༠༔ཆོས་ཉིད་ནམ་མཁའི་ཀློང་མཛོད་ལས༔འཕགས་མཆོག་ཐུགས་རྗེ་ཆེན་པོའི་སྲེག་བླུགས་ཡེ་ཤེས་མེ་ལྕེ་བཞུགས་སོ༔
བརྡ་ཡིག་༠༠༠༠༠༠༔ན་མོ་གུ་རུ་པདྨ་ཀ་ར་ཡེ༔བརྡ་ཡིག་༠༠༠༠༠༠༢༥༢༔རྒྱལ་དབང་པདྨ་ཐོད་ཕྲེང་ངས༔གདུལ་བྱ་ལས་ཅན་དོན་ཆེད་དུ༔ནད་གདོན་བར་ཆད་ཞི་བ་དང་༔ཚེ་བསོད་རྒྱས་ཤིང་དབང་གི་ལས༔དྲག་པོའི་ཕྲིན་ལས་ལྷུན་གྲུབ་ཕྱིར༔སྲེག་བླུགས་ཡེ་ཤེས་མེ་ལྕེ་བསྟན༔མེ་ཐབ་ལས་བཞི་རང་རང་གི༔ལས་མཐུན་ཧོམ་ཡང་དེ་བཞིན་བརྩིགས༔འོག་ཏུ་མཁོ་བའི་རྫས་རྣམས་བསགས༔དང་པོ་བྱིན་གྱིས་བརླབས་པ་ནི༔རཾ་ཡཾ་ཁཾ༔འབྲུ་གསུམ་འོད་དུ་ཞུ་བ་ལས་དེ་བཞིན་གཤེགས་པ་ཐམས་ཅད་ཀྱི་སྐུ་གསུང་ཐུགས་ཀྱི་བྱིན་རླབས་ལས་བྱུང་བའི་བདེ་སྟོང་ཡེ་ཤེས་ཀྱི་བདུད་རྩི་འཁོར་འདས་ཡོངས་ལ་ཁྱབ་ཅིང་སྤེལ་བར་གྱུར༔ནམ་མཁའ་མཛོད་སྔགས་ལན་བདུན་དང་༔རྟེན་འབྲེལ་སྙིང་པོ་ལན་གསུམ་གྱིས༔དེ་ནས་མེ་སྤར་བ་ནི༔ཧཱུྃ༔རང་བྱུང་ཡེ་ཤེས་འབར་བའི་མེ༔གོས་དཀར་ལྷ་མོའི་མཁར་སྦྱར་བས༔ལྷ་ཚོགས་དགྱེས་པ་སྐྱེད་བྱེད་པའི༔ཤེས་རབ་ཡེ་ཤེས་མེར་བྱིན་བརླབས༔ཨགྣེ་ཛྭ་ལ་རཾ༔དེ་ནས་མེ་ལྷ་བསྐྱེད་པ་ནི༔ཧཱུྃ༔འཁོར་འདས་ཆོས་རྣམས་སྟོང་པར་གྱུར༔སྟོང་པའི་རང་མདངས་མ་འགགས་པ༔ཡེ་ཤེས་ཆེན་པོ་འབར་བའི་ཀློང་༔པདྨ་ཉི་མ་ར་སྐྱེས་སྟེང་༔ཨགྣེ་དྲང་སྲོང་ཆེན་པོ་ནི༔དཀར་གསལ་ཚངས་སྐུད་སེ་རལ་སྤྲས༔དར་དང་རིན་ཆེན་རྒྱན་གྱིས་བརྒྱན༔ཕྱག་གཉིས་རིལ་པ་སྤྱི་བླུགས་དང་༔བསྒྲང་ཕྲེང་འཛིན་ཅིང་རིག་སྔགས་གསུངས༔ཕྱེད་སྐྱིལ་གདན་ལ་མཛེས་པར་བཞུགས༔གནས་གསུམ་འབྲུ་གསུམ་སྙིང་པོ་ལས༔འོད་འཕྲོས་ཡེ་ཤེས་མེ་ལྷ་ཆེ༔ཤར་ལྷོའི་མཚམས་ནས་སྤྱན་དྲངས་བསྟིམ༔དེ་ནས་མེ་དར་གྱིས་གཡབ་ཅིང་འདི་སྐད་དོ༔ཧཱུྃ༔དད་པ་དང་ནི་དམ་ཚིག་གིས༔དྲང་སྲོང་མེ་ལྷ་འཁོར་དང་བཅས༔སྲེག་བླུགས་ཞལ་ཟས་བཞེས་སླད་དུ༔གནས་འདིར་སྤྱན་འདྲེན་གཤེགས་སུ་གསོལ༔འབར་བ་མེ་ཡི་གདན་ལ་བཞུགས༔སྒོ་གསུམ་གུས་པས་ཕྱག་འཚལ་ལོ༔ཨགྣེ་རཱ་ཛ་བཛྲ་ས་མ་ཡ་ཛ་ཛ༔ཏིཥྛ་ལྷན༔ཨ་ཏི་པཱུ་ཧོཿཔྲ་ཏཱིཙྪ་ཧོཿདེ་ནས་མཆོད་པ་འབུལ་བ་ནི༔ཧཱུྃ༔མཆོད་ཡོན་ཞབས་བསིལ་མེ་ཏོག་དང་༔བདུག་སྤོས་མར་མེ་དྲི་ཆབ་དང་༔ཞལ་ཟས་རོལ་མོ་ལ་སོགས་པའི༔ཉེར་སྤྱོད་བདུན་གྱི་མཆོད་པ་འབུལ༔གཟུགས་སྒྲ་དྲི་རོ་རེག་བྱ་ཆོས༔སྨན་གཏོར་རཀྟ་བྱང་སེམས་བཅུད༔ཡེ་ཤེས་བདུད་རྩི་འབྱུང་བའི་གནས༔རྨད་བྱུང་མཆོད་པའི་སྤྲིན་ཆེན་པོ༔ཨགྣེ་རཱ་ཛའི་ཞལ་དུ་འབུལ༔གསང་བ་མཆོག་གི་དངོས་གྲུབ་སྩོལ༔ཨོཾ་བཛྲ་ཨརྒྷཾ་པཱདྱཾ་སོགས་ཤཔྡ་པྲ་ཏཱིཙྪ་ཡེ་སྭཱ་ཧཱ༔ཨོཾ་རཱུ་པ་ཤཔྡ་སོགས་དྷརྨ་པྲ་ཏཱིཙྪ་ཡེ་སྭཱ་ཧཱ༔མ་ཧཱ་སརྦ་པཉྩ་ཨ་མྲྀ་ཏ་རཀྟ་བ་ལིཾ་ཏ་ལ་ཁཱ་ཧི༔དེ་ནས་བསྟོད་པ་ནི༔ཧཱུྃ༔མེ་སྟེ་བསྲེག་ཅིང་ཟ་བའི་ལྷ༔ཨགྣེ་རཱ་ཛ་གདོན་གྱི་བདག༔ཤར་ལྷོ་མེ་ལྷའི་ཚོགས་བཅས་ལ༔མཆོད་ཅིང་བསྟོད་དེ་ཕྱག་ཀྱང་འཚལ༔དེ་ནས་བྱོན་སྐྱེམས་འབུལ་བ་ནི༔ཨོཾ་ཨགྣེ་ཨ་དཱི་བྱ༔པ་ཏི་བྱ༔ཨ་བེ་ཤ་ཡ་མ་ཧཱ་ཤྲཱི་ཡེ་ཧ་བྱ་ཀ་བྱ་བཱ་ཧ་ནྱ་སརྦ་པཉྩ་ཨ་མྲྀ་ཏ་ལ་ཁཱ་ཧི༔ལན་ཉེར་གཅིག་གིས་ཕུལ༔དེ་ནས་མར་ཁུ་འབུལ་བ་ནི༔ཨོཾ་ཨགྣ་ཡེ་པཉྩ་ཨ་མྲྀ་ཏ་ལ་ཁཱ་ཧི༔ནད་གདོན་འཇིགས་བརྒྱད་སྒྲིབ་གཉིས་བག་ཆགས་ཐམས་ཅད་ཤཱནྟིཾ་ཀུ་རུ་ཡེ་སྭཱ་ཧཱ༔ཡམ་ཤིང་ལ༔ཨོཾ་ཨགྣ་ཡེ་བོ་དྷི་བྷྲྀཀྵ་ཡེ་སྭཱ་ཧཱ༔ཤམ་བཅས༔ཏིལ་ལ༔ཨོཾ་ཨགྣ་ཡེ་སརྦ་པཱ་པཾ་ད་ཧ་ན་བཛྲ་ཡེ་སྭཱ་ཧཱ༔ཤམ་བཅས༔ཡུངས་ཀར་ལ༔ཨོཾ་ཨགྣ་ཡེ་སརྦ་ཨརྠ་སིདྡྷ་ཡེ་སྭཱ་ཧཱ༔ཤམ་བཅས༔ཞོ་ཟན་ལ༔ཨོཾ་ཨགྣ་ཡེ་སརྦ་སམྦ་དེ་སྭཱ་ཧཱ༔ཤམ་བཅས༔འབྲས་ལ༔ཨོཾ་ཨགྣ་ཡེ་བཛྲ་པུཥྚ་ཡེ་སྭཱ་ཧཱ༔ཤམ་བཅས༔སོ་བ་ལ༔ཨོཾ་ཨགྣ་ཡེ་བཛྲ་བི་ཛ་ཡེ་སྭཱ་ཧཱ༔ཤམ་བཅས༔ནས་ལ༔ཨོཾ་ཨགྣ་ཡེ་མ་ཧཱ་བེ་གཱ་ཡེ་སྭཱ་ཧཱ༔ཤམ་བཅས༔སྲན་མ་ལ༔ཨོཾ་ཨགྣ་ཡེ་མ་ཧཱ་བ་ལ་ཡེ་སྭཱ་ཧཱ༔ཤམ་བཅས༔གྲོ་ལ༔ཨོཾ་ཨགྣ་ཡེ་བཛྲ་གྷསྨ་རི་སྭཱ་ཧཱ༔ཤམ་བཅས༔དཱུརྦ་ལ༔ཨོཾ་ཨགྣ་ཡེ་བཛྲ་ཨ་ཡུ་ཥེ་སྭཱ་ཧཱ༔ཤམ་བཅས༔ཀུ་ཤ་ལ༔ཨོཾ་ཨགྣ་ཡེ་ཨ་པྲ་ཏི་ཧ་ཏ་བཛྲ་ཡེ་སྭཱ་ཧཱ༔ཤམ་བཅས༔ཤིང་ཏོག་ལ༔ཨོཾ་ཨགྣ་ཡེ་ག་གྷ་ནི་ག་གྷ་ནི་བཻ་ལོ་ཀི་ཏི་སྭཱ་ཧཱ༔ཤམ་བཅས་ཕུལ༔དེ་ནས་མེ་ལྷ་འབར་བའི་རྣམ་པར་གྱུར་པར་བསམ་པའི་ཀློང་དུ༔བསྲེག་ལྷ་བསྐྱེད་པ་གཞུང་གི་ལྷ་བསྐྱེད་ལྟར༔ཕྱག་འཚལ་ཡན་སོང་མཐར༔བྱོན་སྐྱེམས་འབུལ་བ་ནི༔ཧཱུྃ༔ཡེ་ཤེས་བདུད་རྩི་བླ་ན་མེད༔འདོད་རྒུ་རང་བྱུང་བདུད་རྩི་ཆེ༔དཀྱིལ་འཁོར་དགྱེས་པ་བསྐྱེད་པའི་ཕྱིར༔གུས་པས་འབུལ་ལོ་དགྱེས་པར་རོལ༔རྩ་སྔགས་མཐར༔པཉྩ་ཨ་མྲྀ་ཏ་ལ་ཁཱ་ཧི༔ལན་ཉེར་གཅིག་གིས་ཕུལ་མཐར༔གཞུང་གི་མཆོད་པ་སྔགས་ཚིག་དང་སྦྲགས་ཏེ་ཕུལ༔དེ་ནས་ཡམ་ཤིང་ནས་བཟུང་སྟེ་རྫས་ཆེན་རྣམས་རྩ་སྔགས་དང་ཤམ་བཅས་ཕུལ༔བར་སྐབས་སུ་འདོད་གསོལ་བྱ་བ་ནི༔ཧོཿརྒྱལ་ཀུན་ཐུགས་རྗེའི་རང་གཟུགས་འཕགས་མཆོག་ནམ་མཁའི་རྒྱལ་པོའི་ཞལ་དུ༔ཧོཿམེ་ལྷ་ཨགྣེ་རཱ་ཛ་ཁྱོད་ལ་བདུད་རྩི་སོགས་ཁ་བསྒྱུར་བྱ༔བདུད་རྩི་སྲེག་བླུགས་ཀྱི་མཆོད་པ་དམ་པ་འདི་བཞེས་ལ་རྣལ་འབྱོར་པ་བདག་ཅག་དཔོན་སློབ་ཡོན་མཆོད་འཁོར་དང་བཅས་པའི་ནད་གདོན་བར་ཆད་རྐྱེན་ངན་མི་མཐུན་པའི་ཕྱོགས་ངན་པ་ཐམས་ཅད་དབྱིངས་སུ་ཞི་བའི་ཕྲིན་ལས་དམ་པ་མཛད་དུ་གསོལ༔དེ་ནས་གཞུང་གི་བསྟོད་པའི་མཇུག་ཏུ་གཏང་རག་གི་མཆོད་པ་ནི༔ཧོཿདངོས་སུ་འབྱོར་དང་ཡིད་ཀྱིས་རྣམ་འཕྲུལ་པའི༔ཕྱི་ནང་གསང་གསུམ་འདོད་ཡོན་མཆོད་པའི་སྤྲིན༔ཡི་དམ་ལྷ་ཚོགས་དགྱེས་པ་བསྐང་ཕྱིར་འབུལ༔བདག་ཅག་བསོད་ནམས་ཡེ་ཤེས་ཚོགས་རྫོགས་ཤོག༔ཨོཾ་བཛྲ་ཨརྒྷཾ་སོགས་ཕྱི་ནང་གསང་མཆོད་སྔགས་ཚིག་ལྟར་ཕུལ༔དེ་ནས་གཤེགས་སྐྱེམས་རྩ་སྔགས་ལན་བདུན་གྱིས་ཕུལ༔རྫས་གཞན་མ་རྣམས་ཀྱང་ཤམ་བུ་མེད་པས་སྔར་ལྟར་ཕུལ་མཐར༔བསྟོད་པ་བྱ་བ་ནི༔ཧཱུྃ༔གཞི་དབྱིངས་ཀ་ནས་དག་པ་ཆོས་ཀྱི་སྐུ༔ལྷུན་གྲུབ་སྐུ་དང་ཡེ་ཤེས་ཡོན་ཏན་རྫོགས༔ཐུགས་རྗེ་གང་འདུལ་འགྲོ་བའི་དཔལ་དུ་ཤར༔མགོན་པོ་སྤྱན་རས་གཟིགས་ལ་ཕྱག་འཚལ་བསྟོད༔དེ་ནས་གཞུང་གི་དངོས་གྲུབ་དང་༔མ་འབྱོར་པ་དང་སོགས་ཀྱིས་བཤགས་པ་བརྗོད༔ཡིག་བརྒྱ་བཟླ་བཞིན་ཐབ་ཏུ་ཡུངས་ཀར་འཐོར༔ཨོཾ༔ཁྱེད་ཀྱིས་སེམས་ཅན་སོགས༔བཛྲ་མུ༔ཡེ་ཤེས་པ་དབྱིངས་སུ་གཤེགས༔དམ་ཚིག་པ་བདག་ལ་ཐིམ་པར་དམིགས༔དེ་ནས་མེ་ཁ་གསོས་ལ་མེ་ལྷ་གསལ་བཏབ་ནས༔མཆོད་འབུལ་ཚིག་དང་སྔགས་མཆོད་སྐབས་ཕྱི་ནང་གསང་མཆོད་འབུལ༔རང་སྔགས་ཁོ་ནས་གཤེགས་སྐྱེམས་ལན་གསུམ་གྱིས་ཕུལ་མཐར༔ཡམ་ཤིང་ནས་བཟུང་སྔར་བཞིན་རྫས་རྣམས་རྫོགས་རྗེས༔བསྟོད་པ་བྱ་བ་དང༔བཤགས་ཚིག་ཡིག་བརྒྱ་བཅས་གྲུབ་འཕྲལ༔ཨོཾ༔ཁྱེད་ཀྱིས་སེམས་ཅན་སོགས༔བཛྲ་མུཿཡེ་ཤེས་ཀྱི་མེ་ལྷ་ཤར་ལྷོར་གཤེགས༔དམ་ཚིག་པ་འབར་བའི་རྣམ་པར་གྱུར་ཏེ་སྦྱིན་སྲེག་ཟ་བའི་བགེགས་རྣམས་གཞོམ་པར་གྱུར༔དེ་ནས་བསྔོ་བ་སྨོན་ལམ་ནི༔ཧོཿདུས་གསུམ་ནས་བསགས་དགེ་ཚོགས་ཀུན༔མ་གྱུར་སེམས་ཅན་ཡོངས་ལ་བསྔོ༔ཀུན་ཀྱང་གདོད་མའི་གཞི་དབྱིངས་སུ༔མངོན་རྫོགས་སངས་རྒྱས་ཐོབ་གྱུར་ཅིག༔ལན་གསུམ་མཐར༔བཀྲ་ཤིས་བསྔོ་སྨོན་གྱིས་མཐའ་བརྒྱན་པར་བྱའོ༔དེ་ལྟར་འཕགས་མཆོག་ཐུགས་རྗེ་ཆེན་པོ་ཡི༔སྲེག་བླུགས་ཟབ་མོས་ཚོགས་གཉིས་རྫོགས་པ་དང་༔གནས་སྐབས་རྐྱེན་སྣང་བར་ཆད་དབྱིངས་སུ་བྱང་༔ཐེ་ཚོམ་མེད་དོ་རྡོ་རྗེའི་ཚིག་ཡིན་ནོ༔ས་མ་ཡ༔རྒྱ་རྒྱ་རྒྱ༔བརྡ་ཐིམ༔ཨྠིྀ༔ཞེས་པ་འདི་ཉིད་བློ་གྲོས་བཟང་པོས་བསྐུལ་ངོར་ལས་འབྲེལ་རྩལ་གྱིས་སོ།།དགེའོ།།།།